Նազարբեկյան (Երևանի թաղամաս)

Նազարբեկյան (նաև՝ Գ-3 թաղամաս), բնակելի թաղամաս Հայաստանի մայրաքաղաք Երևանի հյուսիս-արևմուտքում՝ Աջափնյակ վարչական շրջանի կազմում։ Անվանվել է ի պատիվ հայ ականավոր ռազմական գործիչ, Սարդարապատի ճակատամարտի գլխավոր հրամանատար և Հայաստանի Առաջին Հանրապետության զորքերի գլխավոր հրամանատար, գեներալ-լեյտենանտ Թովմաս Նազարբեկյանի։ Թաղամասը սահմանակցում է Նորաշեն, Սիլիկյան և Վահագնի թաղամասերին։ Ընդհանուր տարածքը` 0.52 կմ², բնակչությունը` 14,000 մարդ։ Պատմություն Խորհրդային ժամանակաշրջան Թաղամասի կառուցապատման նախագծումը սկսվել է 1970-ական թվականների վերջին և 1980-ականների սկզբին՝ որպես Երևանի բնակելի ֆոնդի ավելացման համալիր ծրագրի մաս։ Հիմնական շինարարական աշխատանքներն ընթացել են 1980-ական թվականներին։ Ճարտարապետական լուծումները համապատասխանում էին ժամանակի քաղաքաշինական չափորոշիչներին. տարածքը կառուցապատվել է հիմնականում 9-հարկանի պանելային շենքերով, որոնք նախատեսված էին արագ աճող բնակչությանը բնակարաններով ապահովելու համար։ Հետխորհրդային ժամանակաշրջան 2000-ականների կեսերից թաղամասի կառուցապատման առաջնահերթությունը դարձավ ազատ տարածքների յուրացումը նոր բնակելի համալիրներով։ Այս գործընթացը փոխեց թաղամասի նախկին պատկերը՝ խորհրդային կառույցները համալրելով արդիական շինություններով։ Նշանակալի կառույցներ Աջափնյակ և Դավթաշեն վարչական շրջանների ընդհանուր իրավասության դատարան Երևանի թիվ 22 հիմնական դպրոց Երևանի թիվ 44 մանկապարտեզ Ծանոթագրություններ Տես նաև Երևանի պատմություն